Ès tèlèr ya iku ombènan ès kang isiné alpukat, degan, nangka, lan santen cuwèr sarta ditambah susu lan sirup. Es kang dianggo bisa wujud ès serut utawa ès batu.

Kajaba iku isiné ès tèlèr uga bisa cincau, kolang-kaling lan pacar cina, apel, kates, sawo, melon, roti lan ager-ager, saéngga es teler angèl dibédakaké karo es campur.

Sajarah 
Es tèlèr diciptakaké déning Tukiman Darwowijono, bakul ès campur nganggo grobag ing Jl. Semarang Jakarta Pusat taun 1980. Es campur gaweane Tukiman iki énak banget nganti bocah-bocah nom kang ngombé ngaku saking énaké kaya-kaya mendem "teler" amarga nganggo narkoba. Es degan campur alpukat kang didol Tikiman ing Jl. Semarang banjur diarani "Es Teler".

Es teler saya misuwur amarga omong-omongan wong kang tau ngrasakake lan amarga dibritakake ing medhia masa. Wong kang nuku teka nganggo mobil ndadèkaké antrian parkir mobil kang dirasakake wong asli Jl. Semarang dadi penganggu ketenangan. Es teler Tukiman kudu pindah menyang Jl. Pegangsaan Barat lan banjur lumebu ing kompleh biyoskup Megaria. Warung es teler Tukiman ing biyoskup Megaria saiki jenenge warung ayam bakar lan es teler Sari Mulia Asli.

Resep Es Teler 
Bahan:
 Alpukad, dikeruk daginge
 Nangka, diiris tipis
 Degan, keruk daginge
 Kolang-kaling, iris tipis
 Sirup Gula
 Es Serut
 Susu Kental Manis

Carane nggawe:
 Degan, alpukad, nangka, lan kolang-kaling ditata ing gelas. Disoki sirup gula lan di kucuri susu kental manis.
 Disugatake bareng es serut ing dhuwure.

Cathetan suku 

Ombèn-ombèn
Panganan